
GUVERNUL	REPUBLICII	MOLDOVA
HOTĂRÂRE nr. __________
din	2024
Chișinău


pentru modificarea unor hotărâri ale Guvernului 
(eficientizarea activității Serviciului național unic pentru 
apelurile de urgență 112)
------------------------------------------------------

În temeiul art. 7 lit. b) din Legea nr. 174/2014 cu privire la organizarea şi funcționarea Serviciului național unic pentru apelurile de urgență 112 (Monitorul Oficial al Republicii Moldova, 2014, nr. 231-237, art. 533), cu modificările ulterioare, Guvernul HOTĂRĂȘTE:

1. Regulamentul privind organizarea şi funcționarea Comitetului coordonator interdepartamental pentru asigurarea interacțiunii dintre Serviciul național unic pentru apelurile de urgență 112 şi serviciile specializate de urgență, aprobat prin Hotărârea Guvernului nr. 242/2016 (Monitorul Oficial al Republicii Moldova, 2016, nr. 55-58, art. 274) se modifică după cum urmează:

1) în tot cuprinsul, cuvintele „în vigoare” se exclud;
2) la punctul 11, cuvântul „semestru” se substituie cu cuvântul „an”;
3) la punctul 22, după cuvântul „secretarului” se completează cu cuvintele „și membrilor”;
4) punctul 24 se completează cu textul „ , iar hotărârile se vor adopta cu votul majorității membrilor prezenți.”;
5) punctul 25 se completează cu textul „ , iar hotărârile se vor adopta cu votul majorității membrilor prezenți.”;
6) la punctul 27, textul „participanții la ședințe sunt obligați” se substituie cu cuvintele „Secretarul este obligat”;
7) la punctul 28, propoziția a doua și a treia se exclud și se completează cu o nouă propoziție, cu următorul cuprins:
„În caz de paritate de voturi, votul președintelui este decisiv.”.

2. Hotărârea Guvernului nr. 243/2016 privind crearea Serviciului național unic pentru apelurile de urgență 112 (Monitorul Oficial al Republicii Moldova, 2016, nr. 55-58, art. 275), cu modificările ulterioare, se modifică după cum urmează:
1) anexa nr. 1: 
a) în cuprinsul, cuvintele „în vigoare” se exclud;
b) la punctul 8, subpunctul 5) va avea următorul cuprins:
„5) dispecerizarea apelurilor de urgență către SSU în scopul organizării intervențiilor la situațiile de urgență;”;
c) la punctul 9, subpunctul 4), cuvântul „parvenită” se substituie cu cuvântul „recepționată”;
d) la punctul 10, subpunctul 8) se abrogă;
e) la punctul 11, subpunctul 2) va avea următorul cuprins:
„2) Directorul Serviciului 112.”;
f) la punctul 16, textul „Legii nr.1432-XIV din 28 decembrie 2000” se substituie cu textul „Legii nr. 1432/2000”;
g) la punctul 28, prima frază se completează cu textul „ , fiind asistat de doi vicedirectori.”;
h) la punctul 29, cuvintele „de către vicedirector” se substituie cu cuvintele „de către unul din vicedirectori”;
i) la punctul 30, textul „Vicedirectorul Serviciului 112 este numit” se substituie cu textul „Vicedirectorii Serviciului 112 sunt numiți”;
j) la punctul 32, subpunctul 1) și la punctul 33, cuvintele „Unitatea centrală a” se substituie cu cuvintele „Aparatul administrativ al”;
k) la punctul 43, textul „nr. 261-XVI din 5 decembrie 2008” se substituie cu textul „nr. 260/2017”;
2) anexa nr. 2 va avea următorul cuprins:

„Anexa nr. 2
            la Hotărârea Guvernului nr. 243/2016

STRUCTURA
Serviciului național unic pentru apelurile de urgență 112

Structura Aparatului administrativ
Conducerea Serviciului 112
Direcția tehnologia informației şi comunicații electronice
	Secția asigurare resurse informaționale
	Secția asigurare tehnică și aplicativă
Serviciul managementul calității, planificare şi dezvoltare
Serviciul administrativ-organizatoric
Serviciul secretariat, arhivă
Serviciul resurse umane și asistență psihologică
Serviciul control intern și securitate informațională
Serviciul finanțe şi evidență contabilă
Serviciul juridic
Serviciul relații externe şi comunicare
Serviciul audit

Structura Centrelor de preluare a apelurilor de urgență 112
Conducerea
Direcția preluarea apelurilor de urgență.”.

3. Regulamentul de interacțiune între Serviciul național unic pentru apelurile de urgență 112 și serviciile specializate de urgență, aprobat prin Hotărârea Guvernului nr. 647/2018 (Monitorul Oficial al Republicii Moldova, 2018, nr. 256-265 art. 707) se modifică după cum urmează: 

1) la punctul 9 litera g) va avea următorul cuprins:
„g) asigură rolul de coordonator al gestionării situațiilor de urgență complexe potrivit competențelor stabilite de clasificatorul evenimentelor/indexurilor de caz și indexurilor de cooperare și intervenție dintre serviciile specializate de urgență, elaborat de către consiliul de experți și aprobat de către consiliul departamental pentru asigurarea interacțiunii dintre Serviciul 112 și serviciile specializate de urgență.”. 
2) punctul 17 va avea următorul cuprins:
„17. Prelucrarea și transferul apelului de urgență cu informațiile de localizare și indexul de caz către serviciul/serviciile specializate de urgență relevante se realizează de către Serviciul 112 într-un termen de 100 secunde din momentul recepționării pentru 90% din apeluri.”.



Prim-ministru                                           					DORIN RECEAN


Contrasemnează:

Ministrul afacerilor interne                        			 Adrian Efros

